สวัสดีค่ะ อยากสอบถามค่ะ คือมีประจำเดือนครั้งล่าสุดคือวันที่ 28 ธ.ค. 2561 มาประมาณ5-6วัน แล้วหมดไป วันนี้ (11 ม.ค.2562) ก็มาอีก แต่เป็นสีน้ำตาลค่ะ ก่อนหน้านี้ประจำเดือนขาดไปประมาณ 90 วัน คือตั้งแต่รอบเดือนวันที่ 27 ก.ย. 2561 ก็หายไปเลย เลยตัดสินใจไปร้านยา เภสัชแนะนำให้กินยาคุม (ยี่ห้อพรีม แบบ 28 วัน) กับโฟลิคเม็ดสีเหลือง กินไปจนเหลือ 2 เม็ดสุดท้ายประจำเดือนก็มา สุดท้ายนี้อยากทราบว่าเลือดสีน้ำตาลที่ออกมามีความผิดปกติอะไรรึเปล่าคะ ขอบค่ะ
สวัสดีค่ะ การที่เลือดประจำเดือนออกมาสีน้ำตาล ไม่ได้บ่งบอกภาวะผิดปกติใดๆนะคะ เป็นเลือดเก่าที่คงค้างในมดลูกเท่านั้นค่ะการมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามา อาจเป็นผลข้างเคียงของยาคุมกำเนิดที่เริ่มรับประทานในช่วง 3 แผงแรกได้ค่ะแต่หากยังมีเลือดออกกระปริดกระปรอยผิดปกติหลังจากนี้อีกหลายเดือน แนะนำให้ไปพบแพทย์เพื่อตรวจวินิจฉัยและรับการรักษาอย่างเหมาะสมนะคะ